Ana Peleteiro

**Ana Peleteiro Brión** (født 1995) er en spansk friidrettsutøver som hovedsakelig konkurrerer i tresteg. Hun er sju ganger spansk mester i denne øvelsen (innendørs og utendørs), og fikk bronse i VM innendørs i 2018.

## Idrettskarriere
;2011
Peleeteiro vant tresteg i det spanske U18-mesterskapet i friidrett innendørs i mars 2011, og hun kom på andreplass i lengdehopp i dette mesterskapet. Hun vant tresteg i det spanske U18-mesterskapet utendørs, og deltok i Ungdoms-VM i friidrett 2011, der hun fikk bronse i tresteg. Hun vant tresteg i European Youth Summer Olympic Festival 2011, som ble arrangert i Tyrkia. 

;2012
Hun hoppet over 13 meter i tresteg innendørs for første gang i januar 2012, da hun hoppet 13,04 meter. Utendørs vant hun tresteg i flere av stevnene i det spanske mesterskapet for klubblag, og hun vant det spanske juniormesterskapet i juni, med et hopp på 13,53 meter. Hun vant tresteg i Junior-VM i friidrett 2012 i Barcelona, med ny personlig rekord på 14,17 meter i finalen. 

;2013
I det spanske mesterskapet i friidrett innendørs 2013 kom hun på andreplass i tresteg, og i det spanske juniormesterskapet innendørs fikk hun gull i tresteg og bronse i lengdehopp. Hun vant tresteg i det spanske juniormesterskapet utendørs, med 13,30 meter, og deltok i Junior-EM i friidrett 2013, der hun fikk bronse. 

;2014
Hun forbedret sin personlige rekord innendørs til 13,82 da hun vant det spanske juniormesterskapet for klubblag i januar, og hun forbedret denne til 13,91 da hun vant det spanske mesterskapet innendørs i februar. Hun vant da sin første nasjonale tittel i friidrett. I det spanske juniormesterskapet innendørs vant hun tresteg og 60 meter. Hun vant 100 meter i det spanske universitetsmesterskapet i friidrett. I juni representerte hun Spania i Lag-EM i friidrett 2014, der Spania deltok i Super League, som er øverste divisjon. Hun hoppet der 13,09 i tresteg, og endte med det på niendeplass. Hun vant tresteg i det spanske juniormesterskapet utendørs, og hun deltok i Junior-VM i friidrett 2014, der hun kom på sjetteplass.

;2015
Peleteiro kom på andreplass på 60 meter i det spanske U23-mesterskapet innendørs i 2015, bak Cristina Lara. Hun kom på tredjeplass i tresteg i det spanske mesterskapet i friidrett innendørs. Utendørs deltok hun i Lag-EM i friidrett 2015 (Super League), der hun kom på femteplass i tresteg, og i det spanske mesterskapet i friidrett, der hun vant tresteg og vant sin første nasjonale utendørstittel i denne øvelsen. 

;2016
Hun konkurrerte mindre i 2016, men deltok i det spanske mesterskapet innenørs, der hun vant tresteg, og hun kom på 11.-plass i VM i friidrett innendørs 2016.  

;2017
Innendørs vant hun tresteg både i det spanske U23-mesterskapet og det spanske mesterskapet i friidrett. Hun deltok i EM i friidrett innendørs 2017, og hoppet der for første gang over 14 meter innendørs da hun satte ny personlig rekord med 14,20 meter i kvalifiseringen. I finalen greide hun 14,13 meter og kom på femteplass. Utendørs deltok hun i Meeting Iberoamericano de Atletismo, der hun kom på andreplass, og hun deltok i Lag-EM i friidrett (Super League), der hun kom på åttendeplass. Hun satte ny personlig rekord i tresteg med 14,22 meter da hun vant det spanske U23-mesterskapet i friidrett, og hun kom på andreplass i U23-EM i friidrett 2017, bak Elena Panțuroiu. Hun vant det spanske mesterskapet utendørs, og deltok i VM i friidrett 2017, der hun kom på sjuendeplass i finalen med ny personlig rekord på 14,23 meter.

;2018
Hun vant tresteg i det spanske mesterskapet innendørs i februar, med ny personlig rekord på 14,22 meter. Denne rekorden forbedret hun til 14,40 meter da hun fikk bronse i VM i friidrett innendørs 2018 i Birmingham. Utendørs vant hun tresteg i Meeting Iberoamericano de Atletismo, og hun kom på andreplass i Meeting International Guadeloupe. Hun vant det spanske mesterskapet i friidrett i juli, med ny personlig rekord på 14,55 meter. I august fikk hun bronse i EM i friidrett 2018, bak Paraskevi Papachristou og Kristin Gierisch. 

;2019
Den 3. mars vant hun tresteg i EM i friidrett innendørs 2019 i Glasgow. 

## Sammendrag internasjonale konkurranser

## Referanser


## Eksterne lenker
*